हम उन देशों में शामिल हुए जिनके पास समुद्र से हमला करने की क्षमता
नेवल बेस्ड एंडो-एटमास्फियरिक इंटरसेप्टर मिसाइल का फ्लाइट ट्रायल सफल, हम उन देशों में शामिल हुए जिनके पास समुद्र से हमला करने की क्षमता We joined the countries that have the capability to attack from the sea.
DRDO और भारतीय नौसेना ने 21 अप्रैल को बंगाल की खाड़ी में जहाज से दागी जाने वाली बैलिस्टिक मिसाइल डिफेंस सिस्टम (BDM) का पहला फ्लाइट ट्रायल सफलतापूर्वक किया। इस टेस्ट का उद्देश्य दुश्मन की बैलिस्टिक मिसाइल के खतरे को बेअसर करना है। इसके साथ ही भारत उन देशों के विशिष्ट क्लब में शामिल हो गया जिनके पास नेवल बेस्ड BDM क्षमता है। इसके पहले जमीन से इस मिसाइल की सफल टेस्टिंग की गई थी। यह एंडो-एटमास्फियरिक इंटरसेप्टर मिसाइल है।
लंबी दूरी की एटॉमिक मिसाइलों को रोक सकेगी
BMD आने वाली लंबी दूरी की एटॉमिक मिसाइलों और AWACS (एयरबोर्न वार्निंग एंड कंट्रोल सिस्टम) सहित दुश्मन के विमानों को रोकने में सक्षम हैं। रक्षा मंत्री राजनाथ सिंह ने जहाज आधारित बैलिस्टिक मिसाइल डिफेंस (BMD) सिस्टम की क्षमताओं के सफल प्रदर्शन के लिए भारतीय नौसेना और रक्षा अनुसंधान एवं विकास संगठन (DRDO) को बधाई दी।
रेंज का पता नहीं चला
भारत पृथ्वी की एटमास्फियरिक लिमिट्स के अंदर और बाहर दुश्मन की बैलिस्टिक मिसाइलों को रोकने की क्षमता विकसित कर रहा है। एंडो-एटमास्फियरिक मिसाइलें वे हैं जो पृथ्वी के एटमास्फियर के भीतर संचालित होती हैं और 100 किलोमीटर से कम ऊंचाई को कवर करती हैं। विशेषज्ञों के मुताबिक, एक्सो-एटमास्फियरिक मिसाइल पृथ्वी के एटमास्फियर के सबसे ऊपरी क्षेत्र में मिशन पूरा करने में सक्षम हैं।
शुक्रवार को टेस्ट की गई मिसाइल की रेंज का अभी पता नहीं चल पाया है।
नवंबर में किया था AD-1 का पहला फ्लाइट टेस्ट
नवंबर में, भारत ने फेस- II बैलिस्टिक मिसाइल डिफेंस इंटरसेप्टर AD-1 का पहला फ्लाइट टेस्ट सफलतापूर्वक किया, जो कई अलग-अलग प्रकार के लक्ष्यों को भेदने में सक्षम है।
AD-1 एक लंबी दूरी की इंटरसेप्टर मिसाइल है यह जिसे लंबी दूरी की "लो एक्सो-एटमास्फियरिक’ और "एंडो-एटमास्फियरिक’ दोनों प्रकार की बैलिस्टिक मिसाइलों और विमानों के लिए डिज़ाइन किया गया है।
मिसाइल टेस्ट से जुड़ी ये खबर भी पढ़ें: 
नेवी ने जहाज से किया ब्रह्मोस का परीक्षण:अरब सागर में मिसाइल ने सटीक निशाना मारा; 2 महीने पहले सुखोई से परीक्षण हुआ था​​​​​​​
इंडियन नेवी ने अरब सागर में अपने जहाज से ब्रह्मोस का सफल परीक्षण किया है। DRDO द्वारा डिजाइन किए गए बूस्टर के साथ ब्रह्मोस मिसाइल ने अरब सागर में टारगेट पर सटीक हमला किया। मिसाइल का परीक्षण बैटलशिप कोलकाता से किया गया। ​​​​​​​